На основу члана 76. став 3.и 4. Закона о приватизацији, („Службени гласник РС“, бр.83/2014, 46/2015, 112/2015 и 20/2016), члана 2а. и члана 67.став 4.тачка 3.Закона о пореском поступку и пореској администрацији („Службени гласник РС“, бр.80/2002,...,108/2016), члана 157.став 1.тачка 6. Закона о стечају („Службени гласник РС“, бр.104/09,...,83/14), Закључка Владе Републике Србије 05 бр.023-4329/2017 од 11.05.2017. године, Закључка Владе Републике Србије 05 бр.023-6581/2018 од 12.07.2018. године и члана 37. Статута Града Ниша („Службени лист Града Ниша“, бр.88/2008 и 143/2016), Скупштина Града Ниша на седници одржаној \_\_\_\_\_\_\_\_2020.године, донела је

**ОДЛУКУ**

**О ИЗМЕНИ ОДЛУКЕ О ОТПИСУ ПОТРАЖИВАЊА ДОСПЕЛИХ НА ДАН 31.12.2016. ГОДИНЕ ПО ОСНОВУ НЕИЗМИРЕНИХ УСТУПЉЕНИХ ЈАВНИХ ПРИХОДА ГРАДА НИША ПРИВРЕДНОГ ДРУШТВА „ДРУШТВО ЗА ОДРЖАВАЊЕ ЗГРАДА“ ДОО ИЗ БЕОГРАДА**

Члан 1.

 У Одлуци о отпису потраживања доспелих на дан 31.12.2016. године по основу неизмирених уступљених јавних прихода Града Ниша Привредног друштва“Друштво за одржавање зграда“ ДОО из Београда (“Службени лист Града Ниша“ број 18/2018) у називу Одлуке број „2016“ замењује се бројем „2017“.

Члан 2.

Члан 1. мења се и гласи:

„Отписују се потраживања Града Ниша, настала по основу неизмирених уступљених јавних прихода, према привредном друштву „ДРУШТВО ЗА ОДРЖАВАЊЕ ЗГРАДА“ ДОО из Београда, матични број: 20034378 у укупном износу од 2.126.654,26 динара, доспела на дан 31. децембра 2017. године и то:

- порез на зараде у износу од 1.472.720,18 динара и

- порез на зараде у оквиру обједињене наплате пореза и доприноса у износу од 653.934,08 динара.“

 Члан 3.

У члану 2. број „2016“ замењује се бројем „2017“.

 Члан 4.

 Одлука ступа на снагу осмог дана од дана објављивања у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2020.године

**СКУПШТИНА ГРАДА НИША**

 **ПРЕДСЕДНИК**

 Мр. Раде Рајковић

ОБРАЗЛОЖЕЊЕ

 Правни основ за доношење ове одлуке садржан је у члану 76. став 3. и 4.Закона о приватизацији по коме се одлука о отпису дуга може донети када се субјект приватизује продајом капитала или стратешким партнерством кроз докапитализацију или као мера унапред припремљеног плана реорганизације у складу са законом којим се уређује стечај. Отпис дуга пуноважан је у случају ако је продат капитал субјекта приватизације, извршена докапитализација од стране стратешког инвеститора или уколико је донето правоснажно решење којим се потврђује усвајање УППР субјекта приватизације.

 Према члану 157. став 1.тачка 6. једна од мера за реализацију плана реорганизације је и отпис дуга.

 Субјект приватизације нема дуговања по основу изворних јавних прихода на територији Града Ниша.

 Влада републике Србије је Закључком 05 бр.023-4329/2017 од 11.маја 2017.године и Закључком 05 бр. 023-6581/2018 од 12.07.2018. године препоручила надлежним органима јединице локалне самоуправе да у поступку усвајања УППР донесу одлуку о отпису потраживања по основу уступљених прихода буџета јединица локалне самоуправе према Субјекту приватизације са стањем на дан 31. децембра 2017. године, уколико буде донето правноснажно решење којим се потврђује усвајање УППР субјекта приватизације и наведене одлуке доставиће Министарству финансија – Пореској управи одмах по њиховом доношењу.

 У вези напред наведеног, поштујући препоруку Владе РС дату Закључком 05 бр.023-4329/2017 од 11.маја 2017.године и Закључком 05 бр. 023-6581/2018 од 12.07.2018. године и у складу са дописом Министарства финансија Пореске управе Сектора за наплату број 000-433-00-02292/2016-10087-52 од 14.01.2020. године предлаже се да Скупштина Града Ниша донесе Одлуку као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

 СЕКРЕТАР,

 Нина Илић